Οι **Βόρειες ασβεστολιθικές Άλπεις** (γερμανικά: Nördliche Kalkalpen), είναι οι οροσειρές των Ανατολικών Άλπεων βόρεια των Κεντρικών Ανατολικών Άλπεων που βρίσκονται στην Αυστρία και στα παρακείμενα βαυαρικά εδάφη της νοτιοανατολικής Γερμανίας. Η διάκριση από την τελευταία ομάδα, όπου βρίσκονται οι υψηλότερες κορυφές, βασίζεται σε διαφορές στη γεωλογική τους σύνθεση.

Γεωγραφία και Γεωλογία
----------------------

Ο Βόρειες ασβεστολιθικές Άλπεις εκτείνονται, από Δυσμάς προς Ανατολάς, από την κοιλάδα του Ρήνου και το δάσος του Μπρέγκεντς στο κρατίδιο Φόραρλμπεργκ της Αυστρίας και ακολουθώντας τα σύνορα μεταξύ της γερμανικής Βαυαρίας και του Αυστριακού Τιρόλου, και μέσω του Σάλτσμπουργκ, της Άνω Αυστρίας, της Στυρίας και της Κάτω Αυστρίας καταλήγουν στα Δάση της Βιέννης, στα όρια της πόλης της Βιέννης, στα ανατολικά.

Οι υψηλότερες κορυφές τους είναι η Πάρσαϊερσπιτσε (3.036 μέτρα), που βρίσκεται στο Τιρόλο, η Χόχερ Νταχστάιν (2.996 μέτρα) στα σύνορα Άνω Αυστρίας και Στυρίας και η Ζούγκσπιτσε, (2.962 μέτρα), που βρίσκεται στα γερμανοαυστριακά σύνορα και αναφέρεται ως η υψηλότερη κορυφή στη Γερμανία.

Οι περισσότερες από τις Βόρειες ασβεστολιθικές Άλπεις είναι απαλλαγμένες από παγετώνες. Οι λίγοι παγετώνες που υπάρχουν είναι μικροί σε μέγεθος σε σύγκριση με τους παγετώνες των κεντρικών Ανατολικών Άλπεων ή ακόμα και των Δυτικών Άλπεων. Οι σπουδαιότεροι πάντως βρίσκονται στα όρη Ντάχσταϊν, με μεγαλύτερο τον παγετώνα Χάλστατ.

Οι Βόρειες ασβεστολιθικές Άλπεις, όπως και οι Νότιες, αποτελούνται από ιζηματογενή πετρώματα, σε αντίθεση με τις Κεντρικές Ανατολικές Άλπεις που αποτελούνται από μεταμορφωσιγενή πετρώματα. Οι πιο συνηθισμένοι τύποι πετρωμάτων που απαντώνται είναι αυτοί του  ασβεστόλιθου, της μάργας και του δολομίτη. Οι ασβεστόλιθοι των Βόρειων και Νότιων Ασβεστολιθικών Άλπεων είναι κοιτάσματα ηλικίας περίπου 250-150 εκατομμυρίων ετών της θάλασσας της Τηθύος.

Ταξινόμηση Αλπικής Λέσχης
-------------------------

 Οι ομάδες των βόρειων ασβεστολιθικών Άλπεων (οι μωβ γραμμές απεικονίζουν τα διεθνή σύνορα και τα σύνορα της αυστριακών κρατιδίων
Η ταξινόμηση, από Ανατολάς προς Δυσμάς, που δημοσιεύτηκε το 1984 από την Αυστριακή και τη Γερμανική Αλπική Λέσχη έχει ως εξής:

* (1) Δάση της Βιέννης
* (2) Άλπεις Γκούτενσταϊν
* (3) Ραξ και Σνίιμπεργκ
* (4) Άλπεις Μούρσταγκ (Σνίιαλπε)
* (5) Άλπεις Τούρνιτς
* (6) Ύπσταλ
* (7) Χόχσβαμπ
* (8) Ένσταλ (συμπεριλαμβανομένου του Γκεζάιζε)
* (9) Άνω Αυστριακές Προάλπεις
* (10) Νεκρά Όρη
* (11) Όρη Ντάχσταϊν
* (12) Όρη Ζαλτζκαμαργκούτ
* (13) Τένενγκεμπίργκε
* (14) Όρη Μπερχτεσγκάντεν
* (15) Όρη Λόφερ και Λέογκαν
* (16) Κιμγκάου
* (17) Όρη του Κάιζερ
* (18) Άλπεις του Βραδεμβούργου
* (19) Βαυαρικές Προάλπεις
* (20) Καρβέντελ
* (21) Βέτερσταιν και η οροσειρά Μίμινγκ
* (22) Άλπεις Άμεργκαου
* (23) Άλπεις Άλγκοϋ
* (24) Άλπεις Λέχταλ
* (25) Όρη Λέχκβελεν
* (26) Προάλπεις του Μπρέγκεντς

Σημειώσεις
----------

1. ↑  Χάρτης που απεικονίζει την ταξινόμηση των Ανατολικών Άλπεων:  βόρειες ασβεστολιθικές Άλπεις  κεντρικές ανατολικές Άλπεις  νότιες ασβεστολιθικές Άλπεις  δυτικές ασβεστολιθικές Άλπεις
2. ↑   Το Νταχστάιν αποτελεί μνημείο παγκόσμιας πολιτιστικής κληρονομιάς της UNESCO μαζί με το Χάλστατ συνθέτοντας το πολιτιστικό τοπίο Χάλστατ-Νταχτστάιν του Σαλτσκάμεργκουτ

Παραπομπές
----------

1. 1 2  
«Lechtal Alps». Ανακτήθηκε στις 18 Δεκεμβρίου 2022.
2. ↑  
Paul Veyret,Aubrey Diem. «Alps». Encyclopædia Britannica. Ανακτήθηκε στις 18 Δεκεμβρίου 2022.
3. 1 2  
«Hoher Dachstein». Ανακτήθηκε στις 18 Δεκεμβρίου 2022.
4. ↑  
«Alps - Eastern Part». Ανακτήθηκε στις 18 Δεκεμβρίου 2022.
5. ↑  
«Kaisergebirge». Ανακτήθηκε στις 18 Δεκεμβρίου 2022.
6. ↑  
«Bavarian Pre-Alps». Ανακτήθηκε στις 18 Δεκεμβρίου 2022.
7. ↑  
«Wettersteingebirge». Ανακτήθηκε στις 18 Δεκεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βόρειες ασβεστολιθικές Άλπεις** |

* Ταξινόμηση Αλπικής Λέσχης
* Τοπία από το οροπέδιο Nassköhr του Σνίιαλπε

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 247185123
* GND: 4075426-1
* NKC: ge118136

 |

 |